Boga "xalwad" halkan ayaa laga soo toosiyay. Xalwo (; ) (sidoo kale loo yaqaano Xalwad) waa nooc ka mid ah cuntada fudud ee laga cuno meelo badan oo caalamka ah, gaar ahaan Soomaaliya, Bariga Afrika, Bariga Dhexe, iyo meelo kale. Ereyga xalwa wuxuu ka yimid luuqada Carabiga ( ḥalāwah / حلوى ḥalwá), taasi oo ah iskuqas laga sameeyay noocyo kala duwan oo la isku kariyo. Xalwadu waa mid macaan isla markaana leh midabo kala duwan. Guud ahaan xalwada caalamka nooc kasta oy tahay waxay ku salaysan tahay labo nooc: Nooc-daqiiq noocani waa mid yara jilicsan waxay ka samaysan tahay daqiiq, gaar ahaan nooca cad. Sidoo kale waxaa lagu daraa subag, saliid iyo sonkor. Nooc-loos leh xalwada noocan ah waa mid adag oo ka samaysan iskudhafka sinin, loos jajaban, midho yaryar, subag iyo sonkor. Guud ahaan, midabka xalwada waxaa saamayn ku leh nooca khudaar, midho iyo sacfaraan la isticmaalay. Meelaha qaar waxaa xalwada lagu daraa khudaar la jarjaray. Si la mid ah xarfo iyo magacyo badan oo luuqada Af Soomaaligu ka soo amaahday luuqadaha caalamka, gaar ahaan Carabiga, ayaa ereyga Xalwa wuxuu inaga soo galay deegaanada Carabta.